CELEX: 32015D1199
Language: da
Date: 2015-07-17 00:00:00
Title: Kommissionens gennemførelsesafgørelse (EU) 2015/1199 af 17. juli 2015 om anerkendelse af Bosnien-Hercegovina som værende fri for Clavibacter michiganensis ssp. sepedonicus (Spieckerman and Kotthoff) Davis et al. (meddelt under nummer C(2015) 4838)

22.7.2015   
            
            
               DA
            
            
               Den Europæiske Unions Tidende
            
            
               L 194/42
            
         KOMMISSIONENS GENNEMFØRELSESAFGØRELSE (EU) 2015/1199
   af 17. juli 2015
   om anerkendelse af Bosnien-Hercegovina som værende fri for Clavibacter michiganensis ssp. sepedonicus (Spieckerman and Kotthoff) Davis et al.
   
      
         (meddelt under nummer C(2015) 4838)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig bilag III, del A, punkt 12, og
   ud fra følgende betragtninger:
   
               (1)
            
            
               I henhold til punkt 12 i del A i bilag III til direktiv 2000/29/EF gælder der et generelt forbud mod at indføre knolde af arter af Solanum L. og hybrider heraf i Unionen, dog ikke dem, der er beskrevet i punkt 10 og 11 i del A, herunder knolde af Solanum tuberosum L., med oprindelse i tredjelande. Dette forbud finder imidlertid ikke anvendelse på europæiske tredjelande, der er anerkendt som værende fri for Clavibacter michiganensis ssp. sepedonicus (Spieckerman and Kotthoff) Davis et al. (i det følgende benævnt »skadegøreren«).
            
         
               (2)
            
            
               Det fremgår af oplysninger fra undersøgelser foretaget i 2011, 2012 og 2013 og fra en rapport om undersøgelsen fra 2014, som Bosnien-Hercegovina har forelagt, og af oplysninger indhentet under et kontrolbesøg i landet, som Levnedsmiddel- og Veterinærkontoret aflagde i marts og april 2014, at skadegøreren ikke forekommer i Bosnien-Hercegovina, og at landet har truffet tilfredsstillende foranstaltninger som opfølgning på henstillingerne i den endelige rapport fra Levnedsmiddel- og Veterinærkontorets kontrolbesøg.
            
         
               (3)
            
            
               Bosnien-Hercegovina bør derfor anerkendes som værende fri for skadegøreren.
            
         
               (4)
            
            
               Denne afgørelse berører ikke eventuelle senere fund, som måtte vise, at skadegøreren forekommer i Bosnien-Hercegovina.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Anerkendelse
   Bosnien-Hercegovina anerkendes som værende fri for Clavibacter michiganensis ssp. sepedonicus (Spieckerman and Kotthoff) Davis et al. (»skadegøreren«).
   Artikel 2
   Anmodning om oplysninger
   Kommissionen vil anmode Bosnien-Hercegovina om hvert år at forelægge de nødvendige oplysninger til bekræftelse af, at Bosnien-Hercegovina fortsat er fri for skadegøreren.
   Artikel 3
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 17. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.